stanford-oval/wikipedia huggingface dataset:
เกรซ มหาดำรงค์กุล
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2559 | O-Negative รักออกแบบไม่ได้ | ปัท (แม่ของฝุ่น) |
| 2564 | 55:15 Never Too Late | ปริม |
ผลงาน > มิวสิกวีดีโอ

| ปี | เรื่อง | บทบาท |
| --- | --- | --- |
| 2545 | สิทธิ์ของเธอ | อัสนี-วสันต์ |
ผลงาน > โฆษณา

โฆษณา แชมพูออร์แกนิกส์ (1993)
โฆษณา แชมพูออร์แกนิกส์ (1994)
โฆษณา เอนิว เพอร์เฟ็คติ้งโลชั่น (1995)
โฆษณา Johnnie Walker Black Label (1995)
โฆษณา แอนลีน (2002)
โฆษณา การ์นิเย่ นูทริส (2003)
โฆษณา แอมเวย์ (2007)
ผลงาน > พิธีกร

ที่นี่...ประเทศไทย
สยามทูเดย์
บ้านเลขที่ 5 @ไทยแลนด์
เงินทองของง่าย
รายการสั้น 1 นาที "นานาไอเดีย"
รายการสั้น 1 นาที "Tea Forteen"
รายการสั้น 1 นาที "หมู่บ้านวังทองกรุ๊ป"
Showroom my living
GMM News ข่าวของคนรุ่นใหม่
Home Makeover ปรับบ้าน...เปลี่ยนชีวิต
รางวัล

รางวัลส่งเสริมสังคม สาขาสาวเปรียว
Most Eligible Bachelor จาก Tattlier Magazing
Cosmo Fun Fearless Female 2007 จาก Cosmopolitan Magazine
OK! Awards 2015 สาขา Most Stylish Woman
แหล่งข้อมูลอื่น

เกรซ มหาดำรงค์กุล ที่อินสตาแกรม
อำเภอขุนตาล

ระวังสับสนกับ ดอยขุนตาล
| อำเภอขุนตาล |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khun Tan
ดอยขุนตาล
คำขวัญ: พระแสนแซ่คู่บ้าน พระธาตุขุนตาลคู่เมือง รอยพระบาทลือเลื่อง ขุนตาลเมืองคนดี
แผนที่จังหวัดเชียงราย เน้นอำเภอขุนตาล
พิกัด: 19°50′0″N 100°15′30″E﻿ / ﻿19.83333°N 100.25833°E﻿ / 19.83333; 100.25833
ประเทศ:  ไทย
จังหวัด: เชียงราย
พื้นที่
 • ทั้งหมด: 234.0 ตร.กม. (90.3 ตร.ไมล์)
ประชากร (2564)
 • ทั้งหมด: 31,042 คน
 • ความหนาแน่น: 132.66 คน/ตร.กม. (343.6 คน/ตร.ไมล์)
รหัสไปรษณีย์ : 57340
รหัสภูมิศาสตร์: 5714
ที่ตั้งที่ว่าการ: ที่ว่าการอำเภอขุนตาล เลขที่ 999 หมู่ที่ 14 ถนนเทิง-เชียงของ ตำบลป่าตาล อำเภอขุนตาล จังหวัดเชียงราย 57340
 ส่วนหนึ่งของสารานุกรมประเทศไทย
ขุนตาล (ไทยถิ่นเหนือ:  [ขุนต๋าล])  เป็นอำเภอหนึ่งของจังหวัดเชียงราย
ประวัติ

อำเภอขุนตาลจัดตั้งตามประกาศกระทรวงมหาดไทยเมื่อวันที่ 1 เมษายน พ.ศ. 2535 โดยแบ่งพื้นที่ปกครองออกจากอำเภอเทิงตั้งเป็น กิ่งอำเภอขุนตาล และได้รับการยกฐานะเป็น อำเภอขุนตาล เมื่อปี พ.ศ. 2539 มีผลบังคับใช้ตั้งแต่วันที่ 5 ธันวาคม พ.ศ. 2539 มีเนื้อที่ 255.5 ตารางกิโลเมตร ลักษณะพื้นที่โดยทั่วไปส่วนใหญ่เป็นที่ราบเชิงเขาจากทิศเหนือถึงทิศใต้
ชื่อ "ขุนตาล" ที่นำมาตั้งเป็นชื่อของอำเภอขุนตาลนั้นได้มาจากหลักฐานคำบอกเล่าสืบต่อกันมา โดยตั้งชื่อตามลำห้วยขุนตาลซึ่งเป็นห้วยขนาดใหญ่ไหลผ่านในเขตตำบลป่าตาล เปรียบเสมือนเป็นเส้นโลหิตใหญ่ที่หล่อเลี้ยงพื้นที่บริเวณนี้ แต่จากหลักฐานที่ปรากฏชัดแจ้งในปัจจุบัน คำว่า "ขุนตาล" นั้นน่าจะมาจากชื่อของพระธาตุขุนตาล อันเป็นปูชนียสถานอันศักดิ์สิทธิ์ เป็นที่เคารพของประชาชนในบริเวณนี้ และทุก ๆ ปีในวันมาฆบูชาจะมีการสรงน้ำและจัดกิจกรรมเป็นพุทธบูชาในช่วงเทศกาลต่าง ๆ ปัจจุบันพระธาตุขุนตาลตั้งอยู่บริเวณหลักกิโลเมตรที่ 84 บนทางหลวงแผ่นดินหมายเลข 1020 [แยกทางหลวงหมายเลข 1 (เชียงราย)-เชียงของ]
ที่ตั้งและอาณาเขต

อำเภอขุนตาลตั้งอยู่ทางทิศตะวันออกของจังหวัดเชียงราย ระหว่างละติจูด 19 องศา 45–56 ลิปดาเหนือ และลองจิจูด 100 องศา 20-25 ลิปดาตะวันออก อยู่ห่างจากตัวจังหวัดเชียงรายประมาณ 62 กิโลเมตร ตามทางหลวงแผ่นดินหมายเลข 1152 [แยกทางหลวงหมายเลข 1020 (หัวดอย)-บรรจบทางหลวงหมายเลข 1020 (ต้าตลาด)] และมีทางหลวงแผ่นดินหมายเลข 1020 [แยกทางหลวงหมายเลข 1 (เชียงราย)-เชียงของ] ผ่านหน้าที่ว่าการอำเภอขุนตาล พื้นที่การปกครองของอำเภอขุนตาลมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอเชียงของ
ทิศตะวันออก ติดต่อกับอำเภอเวียงแก่นและอำเภอเทิง
ทิศใต้ ติดต่อกับอำเภอเทิง
ทิศตะวันตก ติดต่อกับอำเภอพญาเม็งราย
การแบ่งเขตการปกครอง > การปกครองส่วนภูมิภาค

อำเภอขุนตาลแบ่งเขตการปกครองย่อยออกเป็น 3 ตำบล 55 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนครัวเรือน | จำนวนประชากร |
| --- | --- | --- | --- | --- | --- | --- |
| 1. | ต้า |  | Ta | 20 | 4,300 | 12,964 |
| 2. | ป่าตาล |  | Pa Tan | 14 | 2,555 | 7,916 |
| 3. | ยางฮอม |  | Yang Hom | 21 | 3,662 | 11,461 |
การแบ่งเขตการปกครอง > การปกครองส่วนท้องถิ่น

ท้องที่อำเภอขุนตาลประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลบ้านต้า ครอบคลุมพื้นที่บางส่วนของตำบลต้า
เทศบาลตำบลป่าตาล ครอบคลุมพื้นที่ตำบลป่าตาลทั้งตำบล
เทศบาลตำบลยางฮอม ครอบคลุมพื้นที่ตำบลยางฮอมทั้งตำบล
องค์การบริหารส่วนตำบลต้า ครอบคลุมพื้นที่ตำบลต้า (เฉพาะนอกเขตเทศบาลตำบลบ้านต้า)
แหล่งท่องเที่ยว

พระธาตุขุนตาล ปูชนียสถานอันศักดิ์สิทธิ์ของชาวอำเภอขุนตาลเป็นสถานที่จัดงานสมโภชน์ประจำปี งานประเพณีต่างๆ เช่นสงกรานต์ ตั้งอยู่ที่ หมู่ 1 บ้านป่าตาลดอย อำเภอขุนตาล
พระธาตุแท่นคำ พระธาตุปูชนียสถานสำคัญ ตั้งอยู่ หมู่16 ตำบลต้า
พระธาตุม่อนศิลาอาสน์ สถานที่สำคัญทางพุทธศาสนา หมู่8 ตำบลต้า
วนอุทยานน้ำตกศรีชมภู น้ำตกธรรมชาติ มีน้ำตกตลอดปี ระยกทางห่างจากหมู่บ้าน 1.5 กม.ทางดิน มีสถานที่จอดรถ ประเพณีไหว้ผีขุนน้ำช่วงเดือนเมษายน ของทุกปี ตั้งอยู่ที่บ้านชมภู ตำบลยางฮอม
อ่างเก็บน้ำห้วยขุนต้า เป็นอ่างเก็บน้ำขนาดกลาง เป็นสถานที่จัดงานประเพณีสงกรานต์ประจำปี งานประเพณีไหว้ผีขุนน้ำ ฯลฯ
สถานที่ชมวิวและสักการะศาลาครอบพระบาทฯ หรือ วนอุทยานพญาพิภักดิ์ เป็นสถานที่จุดชมวิวธรรมชาติ บนยอดดอย มองเห็นทัศนีภาพของอำเภอขุนตาล อำเภอเทิง ภูชี้ฟ้า ถนนลาดยางห่างจากถนนดำ 6 กม.
ภูหลงถัง "ดินแดนสระน้ำมังกร" บน ดอยพญาพิภักดิ์ สระน้ำที่เกิดขึ้นเองตามธรรมชาติอยู่เหนือระดับน้ำทะเล 1200 เมตร ชนเผ่าม้งในแถบนี้เชื่อว่าเป็นที่อยู่ของมังกร ภูหลงถังตั้งอยู่ห่างจากถนนเทิง-ขุนตาล-เชียงของ เพียง 6 กิโลเมตร ใช้เวลาเดินทางเพียง 15 นาที ภูหลงถัง เป็นยอดเนินที่สูงสามารถชมทิวทัศน์ได้ถึง 4 อำเภอ คือ อำเภอพญาเม็งราย อำเภอขุนตาล อำเภอเวียงแก่น และอำเภอเทิง โดยเฉพาะอย่างยิ่งสามารถมองเห็นยอดภูชี้ฟ้าได้อย่างชัดเจน เนื่องจากอยู่ห่างจากภูชี้ฟ้าประมาณ 18 กิโลเมตร โดยภูหลงถังเป็นจุดเริ่มต้นในการท่องเที่ยว 3 ภู ใน 1 วัน สถานที่แห่งนี้เป็นดินแดนประวัติศาสตร์ อดีตเป็นจุดยุทธศาสตร์ในการสู้รบระหว่างรัฐบาลกับพรรคคอมมิวนิสต์แห่งประเทศไทยวันเสียงปืนแตกนัดแรกของจังหวัดเชียงรายเกิดขึ้น ณ ที่แห่งนี้ และเป็นเขตปฏิบัติการของกองพลที่ 24 และเมื่อวันที่ 27 กุมภาพันธ์ 2525 พระบาทสมเด็จพระเจ้าอยู่หัว ได้เสด็จพระราชดำเนินมา ณ ภูแห่งนี้ หลังจากนั้นเหตุการณ์สู้รบก็ยุติลง ภูหลงถังมีความงดงามทางด้านภูมิทัศน์ วัฒนธรรม และไม้เมืองหนาว ในช่วงเดือน มกราคม-มิถุนายน ของทุกปี ส่วนที่มาของชื่อ "ภูหลงถัง" มาจากคำว่าภูหลงถัง เป็นภาษาจีนกลางที่ทหารจีนคณะชาติ (กองพล 93) ที่มาร่วมรบ ณ สมรภูมิแห่งนี้ใช้เรียกขาน แปลว่า "สระน้ำมังกร
น้ำตกแดนดง น้ำตกธรรมชาติ สูง 3 ชั้น ระยะทางจากหมู่บ้านถึงน้ำตก เป็นทางดินมีลานจอดรถ ระยะทาง 1.5 กม. ตั้งอยู่ที่ตำบลยางฮอม
โรงเรียนในเขตอำเภอ

โรงเรียนขุนตาลวิทยาคม ตำบลป่าตาล โรงเรียนมัธยมศึกษาประจำอำเภอขุนตาล
โรงเรียนยางฮอมวิทยาคม ตำบลยางฮอม โรงเรียนมัธยมศึกษาประจำตำบลยางฮอม
โรงเรียนชุมชนบ้านต้าตลาด ตำบลต้า โรงเรียนขยายโอกาสทางการศึกษาประจำตำบลต้า
โรงเรียนบ้านป่าแดงห้วยหลวง ตำบลยางฮอม โรงเรียนขยายโอกาสทางการศึกษา
โรงเรียนอนุบาลบ้านพระเนตร ตำบลต้า โรงเรียนขยายโอกาสทางการศึกษา
โรงเรียนกฤษณาทวีวิทย์ ตำบลต้า โรงเรียนเอกชน
แวมไพร์ ทไวไลท์ 4 เบรกกิ้งดอน ภาค 1

| แวมไพร์ ทไวไลท์ 4 เบรกกิ้งดอน ภาค 1 |
| --- | --- |
กำกับ: Bill Condon
เขียนบท: บทประพันธ์: สเตเฟนี เมเยอร์ บทภาพยนตร์: Melissa Rosenberg Stephenie Meyer
อำนวยการสร้าง: Wyck Godfrey  Karen Rosenfelt  Stephenie Meyer
นักแสดงนำ: Kristen Stewart Robert Pattinson Taylor Lautner
กำกับภาพ: Guillermo Navarro
ตัดต่อ: Virginia Katz
ดนตรีประกอบ: Carter Burwell
บริษัทผู้สร้าง: Temple Hill Entertainment Summit Entertainment Total Entertainment Zohar International  
ผู้จัดจำหน่าย: Summit Entertainment
วันฉาย:   18 พฤศจิกายน ค.ศ. 2011 (2011-11-18) 
ความยาว: 117 minutes
ประเทศ: United States
ภาษา: English
ทุนสร้าง: $110 million
ทำเงิน: $712,171,856
ก่อนหน้านี้: แวมไพร์ ทไวไลท์ 3 อีคลิปส์
ต่อจากนี้: แวมไพร์ ทไวไลท์ 4 เบรกกิ้งดอว์น ภาค 2
ข้อมูลจากสยามโซน
แวมไพร์ ทไวไลท์ 4 เบรกกิ้งดอว์น ภาค 1 (อังกฤษ: The Twilight Saga: Breaking Dawn – Part 1) เป็นภาพยนตร์แนวโรแมนติกแฟนตาซี ซึ่งมีกำหนดเข้าฉายเมื่อวันที่ 18 พฤศจิกายน ค.ศ. 2011
ตัวละคร

คริสเตน สจ๊วต รับบทเป็น เบลล่า สวอน - เด็กสาวที่ย้ายมาจากเมืองฟีนิกซ์  รัฐอริโซน่า ไม่ธรรมดาเพราะมีความสามารถในการสกัดใจโดยที่เธอเองก็ไม่รู้ตัว
โรเบิร์ต แพตตินสัน รับบทเป็น เอ็ดเวิร์ด คัลเลน - แวมไพร์หนุ่มผู้เพียบพร้อม มีเสน่ห์ต่อสาว ๆ ทุกคน มีความสามารถในการอ่านใจ และสามารถสะกดจิตได้โดยสายตา  ครั้งเป็นมนุษย์กำลังจะตายด้วยไข้หวัดใหญ่สเปน  คาร์ไลล์จึงช่วยไว้โดยเปลี่ยนเอ็ดเวิร์ดเป็นแวมไพร์
เทย์เลอร์ เลาต์เนอร์ รับบทเป็น เจคอบ แบล็ค - มนุษย์หมาป่า  เป็นศัตรูกับเผ่าพันธุ์แวมไพร์  หลงรักเบลล่า
ปีเตอร์ ฟาซิเนลลี รับบทเป็น ดร.คาร์ไลล์  คัลเลน - พ่อบุญธรรมของเอ็ดเวิร์ด  มีความเมตตา เป็นคนที่ทำให้เอ็ดเวิร์ดกลายเป็นแวมไพร์
อลิซาเบ็ธ รีซเซอร์ รับบทเป็น เอสเม่  คัลเลน - แม่บุญธรรมของเอ็ดเวิร์ด มีความสามารถที่จะมอบความรักให้แก่บุคคลรอบข้าง
เคลแลน ลุตซ์ รับบทเป็น เอ็มเม็ตต์  คัลเลน - น้องชายเอ็ดเวิร์ด  มีพละกำลังมหาศาล
นิกกี้ รีด รับบทเป็น โรซาลี ลิลเลี่ยน เฮล คัลเลน - พี่สาว เอ็ดเวิร์ด คู่รักเอ็มเม็ตต์  แฝดผมทองแจสเปอร์
แอชลี่ย์ กรีน รับบทเป็น อลิซ  คัลเลน - พี่สาวเอ็ดเวิร์ด  มีความสามารถในการมองเห็นอนาคต  แต่ความสามารถไม่ตายตัว  เพราะอนาคตเปลี่ยนแปลงได้เสมอ
แจ็คสัน รัทซ์โบน รับบทเป็น แจสเปอร์  เฮล - คู่รักอลิซ แฝดผมทองโรซาลี  เพิ่งเลิกดื่มเลือดมนุษย์ มีความรู้ด้านอุปนิสัยของแวมไพร์เกิดใหม่
บิลลี่ เบิร์ก รับบทเป็น ชาร์ลี  สวอน - พ่อของเบลล่า  เป็นสารวัตเมืองฟอร์คส
ซาร่าห์ คลาก รับบทเป็น เรเน่ ไดเยอร์ - แม่ของเบลล่า เกลียดอากาศที่หนาวเย็นฝนตกเฉอะแฉะ จึงเลิกกับชาร์ลีไปแต่งงานใหม่
จูเลีย โจนส์ รับบทเป็น ลีอาห์ เคลียร์วอเตอร์ - เป็นพี่สาวของเซทและยังเป็นมนุษย์หมาป่าผู้หญิงเพียงคนเดียวที่ยังมีชีวิตอยู่
บูบู สจ๊วต รับบทเป็น เซท เคลียร์วอเตอร์ - หมาป่าอายุน้อยที่สุดในฝูง
มายแอนนา บิวริ่ง รับบทเป็น ทันยา - หัวหน้ากลุ่มแวมไพร์ในเดนาลี
แมกกี เกรซ รับบทเป็น ไอรีนา - เป็นสมาชิกของกลุ่มเดนาลี และเป็นคนรักของโลร็องต์ ซึ่งถูกฆ่าโดยหมาป่า
แคซี่ ลาโบว รับบทเป็น เคท - เป็นสมาชิกในกลุ่มเดนาลี มีความสามารถพิเศษในการส่งกระแสไฟฟ้าไปทั่วผิวหนัง
ไมเคิล ชีน รับบทเป็น อาโร - ผู้นำของแวมไพร์โบราณในอิตาลีเป็นที่รู้จักในชื่อ โวลตูรี่
เจมี่ แคมป์เบล โบเวอร์ รับบทเป็น ไคอัส - หนึ่งในสามของผู้ก่อตั้งโวลตูรี่
คริสโตเฟอร์ เฮเยอร์ดาห์ล รับบทเป็น มาร์คัส - หนึ่งในสามของผู้ก่อตั้งโวลตูรี่
แชสก์ สเปนเซอร์ รับบทเป็น แซม อูลี่ย์ - หัวหน้าฝูงหมาป่า
แมคเคนซี่ ฟอย รับบทเป็น เรเนสเม่ คัลเลน - ลูกสาวของเบลล่าและเอ็ดเวิร์ด
คริสเตียน คาร์มาโก้ รับบทเป็น อีลีซาร์ - เป็นสมาชิกของกลุ่มเดนาลี มีความสามารถพิเศษในการมองเห็นสิ่งที่มีอำนาจแวมไพร์ผ่านความคิดของเขา นอกจากนี้เขายังสามารถมองเห็นสิ่งที่อำนาจมนุษย์จะมีก่อนที่จะกลายเป็นแวมไพร์ แต่มีสมาธิอย่างหนัก
มิอา แมสโทร รับบทเป็น คาร์เมน - เป็นสมาชิกของกลุ่มเดนาลี และเป็นคู่รักของอีลีซาร์
แหล่งข้อมูลอื่น

เว็บไซต์ทางการ
The Twilight Saga: Breaking Dawn – Part 1 ที่อินเทอร์เน็ตมูวีเดตาเบส
The Twilight Saga: Breaking Dawn – Part 1 ที่บ็อกซ์ออฟฟิศโมโจ
The Twilight Saga: Breaking Dawn – Part 1 ที่รอตเทนโทเมโทส์
The Twilight Saga: Breaking Dawn - Part 1 ที่สยามโซน
ดาวยักษ์ใหญ่ยิ่งเหลือง

แผนภาพของแฮร์ตสปรอง–รัสเซิลแสดงตำแหน่งดาวยักษ์ใหญ่ยิ่งเหลืองอยู่ด้านบน
ดาวยักษ์ใหญ่ยิ่งเหลือง (yellow hypergiant) เป็นดาวฤกษ์มวลมหาศาลที่ประกอบด้วยก๊าซที่ขยายตัวใหญ่มาก ชนิดสเปกตรัมอาจเป็นได้ตั้งแต่ A จนถึง K มีมวลตั้งแต่ 20 เท่าจนถึง 50 เท่าของมวลดวงอาทิตย์
ดาวยักษ์ใหญ่ยิ่งเหลืองอย่างดาว Rho Cassiopeiae ในกลุ่มดาวค้างคาวนั้นจะมองดูแล้วเหมือนมีการระเบิดอยู่เป็นระยะ แต่จริง ๆ แล้วนั่นแค่เกิดจากการลดแสงลงอย่างต่อเนื่อง เชื่อกันว่าดาวยักษ์ใหญ่ยิ่งเหลืองหายากมากภายในเอกภพ เนื่องจากมวลส่วนแกนกลางเกิดการเผาผลาญอย่างรวดเร็วมาก ทำให้ดาวประเภทนี้อยู่ในแถบลำดับหลักเพียงระยะเวลาสั้นประมาณไม่กี่ล้านปีก่อนที่จะเกิดเป็นมหานวดาราหรือไฮเปอร์โนวา ดาวยักษ์ใหญ่ยิ่งเหลืองนั้นเป็นช่วงหลังจากสิ้นสุดการเป็นดาวยักษ์แดง แล้วกำลังเปลี่ยนไปเป็นสีน้ำเงิน อยู่ในบริเวณช่วงว่าง ๆ สีเหลืองภายในแผนภาพของแฮร์ตสปรอง–รัสเซิล ซึ่งแก๊สมีความไม่เสถียรขณะกำลังเปลี่ยนผ่านไปทางสีน้ำเงิน ดาวฤกษ์ชนิดนี้จะเผาผลาญมวลที่แกนกลางจนหมดสิ้นอย่างรวดเร็ว และก่อให้เกิดมหานวดาราประเภท 2 ในที่สุด
โครงสร้างภายใน

ตามแบบจำลองทางฟิสิกส์ของดาวฤกษ์ในปัจจุบัน ดาวยักษ์ใหญ่ยิ่งเหลืองมีเขตพาความร้อนอยู่ภายในเขตแผ่รังสีซึ่งแตกต่างจากดาวฤกษ์ขนาดเท่าดวงอาทิตย์ซึ่งมีชั้นการแผ่รังสีอยู่ภายในชั้นการพาความร้อน เนื่องจากความกดดันที่รุนแรงบนแกนกลางขอดาวยักษ์ใหญ่ยิ่งเหลือง จึงเชื่อว่าแกนกลางนั้นประกอบด้วยสสารสถานะเสื่อมทั้งหมดหรืออาจแค่บางส่วน
ชั้นโครโมสเฟียร์

เนื่องจากขนาดที่ใหญ่มาก ดาวยักษ์ใหญ่ยิ่งเหลืองจึงมีสนามแม่เหล็กขนาดใหญ่และปล่อยพลังงานออกมา และมีประสิทธิภาพในการกักเก็บวัสดุบนพื้นผิวน้อยกว่าดาวฤกษ์ประเภทอื่น ๆ ดังนั้นดาวยักษ์ใหญ่ยิ่งเหลืองจึงมีชั้นบรรยากาศที่แผ่ขยายออกไปมาก บางครั้งเห็นจานฝุ่นและก๊าซ และอาจมีระบบดาวเคราะห์ อยู่รอบ ๆ
ตัวอย่างดาวฤกษ์ประเภทนี้

| ชื่อ | รัศมีโดยประมาณ |
| --- | --- |
Rho Cassiopeiae: 450 R☉
V382 Carinae: 747 R☉
V509 Cassiopeiae (HR 8752): 400 R☉
V1302 Aquilae: 357 R☉
HD 33579: 380 R☉
IRAS 17163-3907: 1000 R☉
HR 5171 A: 1316 R☉
ดาวยักษ์สว่าง

ดาวยักษ์สว่าง (bright giant) คือ ดาวฤกษ์ ที่มีความส่องสว่างชั้น 2 มีขนาดตั้งแต่ดาวยักษ์ไปจนถึงดาวยักษ์ใหญ่ โดยทั่วไปถูกจัดประเภทว่าเป็นดาวยักษ์ที่สว่างมาก โดยไม่ได้สว่างและมวลมากเท่ากับดาวยักษ์ใหญ่
การจัดประเภทแบบนี้ถูกทำเป็นครั้งแรกในปี 1943 ดาวหลัก ๆ ที่ถูกจัดเป็นดาวยักษ์สว่าง ได้แก่
เทตาแมงป่อง: ดาวยักษ์สว่างประเภทเอฟ สีเหลืองขาว
ดาวคาโนปุส: ดาวยักษ์สว่างประเภทเอ สีขาว
ดาวอัลฟาร์ด: ดาวยักษ์สว่างประเภทเค สีส้ม
อัลฟาเฮอร์คิวลีส: ดาวยักษ์สว่างประเภทเอ็ม สีแดง
แกมมาหมาใหญ่: ดาวยักษ์สว่างประเภทบี สีฟ้าน้ำเงินขาว
ทไวไลท์ (ชุดนวนิยาย)

| --- | --- |
หนังสือทั้งสี่เล่มในชุดฉบับภาษาอังกฤษ แรกรัตติกาล นวจันทรา คราสสยุมพร รุ่งอรุโณทัย
ผู้ประพันธ์: สเตฟานี่ เมเยอร์
ชื่อเรื่องต้นฉบับ: Twilight Saga
ประเทศ: สหรัฐอเมริกา
ภาษา: อังกฤษ
ประเภท: นวนิยายโรแมนติก, นวนิยายแฟนตาซี
สำนักพิมพ์: Little, Brown and Company  สำนักพิมพ์ปราชญ์เปรียว
วันที่พิมพ์: 2005–2008
ชนิดสื่อ: สิ่งตีพิมพ์
ทไวไลท์ (อังกฤษ: Twilight Saga) เป็นชุดนวนิยายเขียนโดย สเตฟานี่ เมเยอร์ มีทั้งหมด 4 เล่ม และ 1 เล่มพิเศษ เล่าถึงความรักของแวมไพร์และมนุษย์
เนื้อเรื่อง > แรกรัตติกาล

บทความหลัก: แรกรัตติกาล
เบลล่า สวอนย้ายจากเมืองฟีนิกซ์ ในรัฐแอริโซน่า มาอาศัยอยู่กับพ่อในฟอร์กส รัฐวอชิงตัน ขณะที่แม่ของเธอ เรเน่ ไดเยอร์ ออกท่องเที่ยวกับสามีใหม่ ฟิล ไดเยอร์ ผู้เล่นเบสบอลลีกรอง หลังย้ายมาที่ฟอร์กส เบลล่าพบว่าเธอตกอยู่ในเรื่องลึกลับอย่างไม่ตั้งใจ  ซึ่งเรื่องลึกลับนี้ ล้วนแล้วแต่เกี่ยวข้องกับเอ็ดเวิร์ด คัลเลน ในที่สุดเธอก็รู้ว่าเอ็ดเวิร์ดและครอบครัวเป็นแวมไพร์ซึ่งดื่มเลือดของสัตว์แทนเลือดมนุษย์ ทั้งเธอและเขาต่างตกหลุมรักซึ่งกันและกัน จนกระทั่งในวันหนึ่ง เจมส์ แวมไพร์ที่ชั่วร้ายกลุ่มอื่นต้องการดื่มเลือดเบลล่า ทำให้เอ็ดเวิร์ดและครอบครัวต้องปกป้องเธอ เบลล่าได้หนีไปที่ฟีนิกซ์ และติดกับของเจมส์ที่นั่น จนเธอได้รับบาดเจ็บ แต่เอ็ดเวิร์ดและครอบครัวมาช่วยไว้ทัน และพาเธอกลับมาที่ฟอร์กสอีกครั้ง
เนื้อเรื่อง > นวจันทรา

บทความหลัก: นวจันทรา
วันเกิดปีที่ 18 ของเบลล่า ครอบครัวคัลเล็นได้จัดงานวันเกิดให้ แต่เบลล่าเกิดทำกระดาษของขวัญบาดมือ ทำให้เลือดออก แจสเปอร์ขาดสติจึงจะทำร้ายเบลล่า แต่เอ็ดเวิร์ดช่วยไว้ทัน เอ็ดเวิร์ดรู้สึกเสียใจ เอ็ดเวิร์ดและครอบครัวจึงย้ายออกไปจากฟอร์กส เพราะเขาเชื่อว่าเขาเป็นอันตรายต่อชีวิตของเบลล่า เบลล่าโศกเศร้าเป็นอย่างมาก จนกระทั่งเธอและเจคอบพัฒนาความสัมพันธ์จนกลายเป็นเพื่อนสนิทกัน เจคอบและฝูงหมาป่าของเขาได้พยายามปกป้องเบลล่าจากแวมไพร์วิคตอเรียที่ต้องการแก้แค้นให้กับเจมส์คู่ของเธอ ต่อมาได้เกิดความเข้าใจผิดทำให้เอ็ดเวิร์ดเข้าใจว่าเบลล่าฆ่าตัวตาย เขาจึงตัดสินใจที่จะฆ่าตัวตายที่วอลแตร์รา อิตาลี แต่เบลล่าและอลิซได้หยุดเอ็ดเวิร์ดทันเวลา พวกเขาได้พบกับกลุ่มแวมไพร์ที่ทรงพลัง โวลตูลี พวกโวลตูลียอมปล่อยพวกเขาทั้งหมดแต่มีข้อแม้ว่าเบลล่าต้องกลายเป็นแวมไพร์ในอนาคต เบลล่าและเอ็ดเวิร์ดจึงได้เดินทางกลับฟอร์กส
เนื้อเรื่อง > คราสสยุมพร

บทความหลัก: คราสสยุมพร
แวมไพร์วิคตอเรียได้สร้างกองทัพแวมไพร์แรกเกิดเพื่อต่อสู้กับครอบครัวคัลเลนและเพื่อฆ่าเบลล่า ขณะที่เบลล่าถูกบังคับให้เลือกระหว่างความสัมพันธ์กับเอ็ดเวิร์ดและความเป็นเพื่อนกับเจคอบ ครอบครัวคัลเลนได้ร่วมมือกับฝูงหมาป่าแห่งควิลยูตต่อสู้กับกองทัพของวิคตอเรียนและได้รับชัยชนะในที่สุด ในที่สุดเบลล่าได้เลือกความรักของเธอกับเอ็ดเวิร์ดและตกลงใจที่จะแต่งงานกับเขา เจคอบรู้เรื่องที่เบลล่าตกลงแต่งงาน จึงวิ่งหนีออกจากบ้านไป
เนื้อเรื่อง > รุ่งอรุโณทัย

บทความหลัก: รุ่งอรุโณทัย
เบลล่าและเอ็ดเวิร์ดได้แต่งงานกัน และเบลล่าพบว่าเธอตั้งท้องอีกทั้งอัตราการเติบโตของเด็กรวดเร็วผิดปกติ ในที่สุดเธอก็ให้กำเนิด เรเนสเม่ ลูกครึ่งมนุษย์ครึ่งแวมไพร์ แต่เธอก็ใกล้ตาย เพื่อรักษาชีวิตเธอไว้ทำให้เอ็ดเวิร์ดต้องเปลี่ยนเธอเป็นแวมไพร์ แวมไพร์กลุ่มอื่นเห็นเรเนสเม่และได้เข้าใจผิดว่าเป็น "เด็กอมตะ" ซึ่งเป็นเรื่องผิดกฎของโวลตูรี จึงได้แจ้งโวลตูรี ครอบครัวคัลเลนได้รวบรวมแวมไพร์ทั่วโลกเพื่อมาเป็นพยานและพิสูจน์กับพวกโวตูรีว่าเรเนสเม่ไม่ใช่เด็กอมตะ หลังจากการเผชิญหน้าอย่างตึงเครียด ครอบครัวคัลเลนได้ทำให้โวตูลีเชื่อได้ว่าเรเนสเม่ไม่เป็นอันตรายต่อความลับของแวมไพร์และไม่เป็นภัยคุกคามต่อแวมไพร์ ทำให้โวตูลีจากไปโดยสันติ
ตัวละคร

เอ็ดเวิร์ด คัลเลน - แวมไพร์หนุ่มผู้เพียบพร้อม มีเสน่ห์ต่อสาว ๆ ทุกคน มีความสามารถในการอ่านใจ และสามารถสะกดจิตได้โดยสายตา ครั้งเป็นมนุษย์กำลังจะตายด้วยไข้หวัดใหญ่สเปน คาร์ไลล์จึงช่วยไว้โดยเปลี่ยนเอ็ดเวิร์ดเป็นแวมไพร์
เบลล่า สวอน - เด็กสาวที่ย้ายมาจากเมืองฟีนิกซ์ รัฐแอริโซนา ไม่ธรรมดาเพราะมีความสามารถในการสกัดใจโดยที่เธอเองก็ไม่รู้ตัว
เจคอบ แบล็ค - มนุษย์หมาป่า  เป็นศัตรูกับเผ่าพันธุ์แวมไพร์ หลงรักเบลล่า
โรซาลี ลิลเลี่ยน เฮล คัลเลน - พี่สาว เอ็ดเวิร์ด คู่รักเอ็มเม็ตต์ แฝดผมทองแจสเปอร์
ชาร์ลี สวอน - พ่อของเบลล่า เป็นสารวัตเมืองฟอร์คส
เรเน่ ไดเยอร์ - แม่ของเบลล่า เกลียดอากาศที่หนาวเย็นฝนตกเฉอะแฉะ จึงเลิกกับชาร์ลีไปแต่งงานใหม่
ฟิล ไดเยอร์ - สามีใหม่เรเน่
เจมส์ - ศัตรูของเอ็ดเวิร์ด มีความสามารถในเรื่องสามารถตามหาบุคคลที่ต้องการจะเจอได้
วิคตอเรีย - ศัตรูของเอ็ดเวิร์ด คู่รักของเจมส์
โลรองต์ - ศัตรูของเอ็ดเวิร์ด พอมีด้านดีอยู่ในตัวบ้าง
เอสเม่ คัลเลน - แม่บุญธรรมของเอ็ดเวิร์ด มีความสามารถที่จะมอบความรักให้แก่บุคคลรอบข้าง
ดร.คาร์ไลล์ คัลเลน - พ่อบุญธรรมของเอ็ดเวิร์ด มีความเมตตา เป็นคนที่ทำให้เอ็ดเวิร์ดกลายเป็นแวมไพร์
เอ็มเม็ตต์ คัลเลน - น้องชายเอ็ดเวิร์ด มีพละกำลังมหาศาล
อลิซ คัลเลน - พี่สาวเอ็ดเวิร์ด มีความสามารถในการมองเห็นอนาคต แต่ความสามารถไม่ตายตัว เพราะอนาคตเปลี่ยนแปลงได้เสมอ
แจสเปอร์ เฮล - คู่รักอลิซ แฝดผมทองโรซาลี เพิ่งเลิกดื่มเลือดมนุษย์ มีความรู้ด้านอุปนิสัยของแวมไพร์เกิดใหม่
บิลลี่ แบล็ค - พ่อของเจคอบ เพื่อนชาร์ลี ไม่ถูกกับพวกคัลเลนเพราะเป็นเผ่าพันธุ์ศัตรู
ไมค์ นิวตัน - เพื่อนเบลล่า แอบชอบเบลล่า เคยชวนเบลล่าไปงานพร็อมแต่เบลล่าปฏิเสธเพราะไม่อยากทำร้ายจิตใจเจสสิก้า
เจสสิก้า แสตนลีย์ - เพื่อนเบลล่า แอบชอบไมค์ นิวตัน
เอริค - เพื่อนเบลล่า
แองเจล่า เวเบอร์ - เพื่อนเบลล่า
ผลตอบรับ

ผลตอบรับของนิยายชุดทไวไลท์ ซาก้าค่อนข้างดีในหมู่สาว ๆ วัยรุ่น เนื่องจากนิยายมีการเขียนที่ใช้คำสมัยใหม่เหมาะกับวัยรุ่น และมีแนวรักโรแมนติกสมัยใหม่ที่มีกลิ่นอายสมัยก่อนปนกันไป คือเป็นความรักของวัยรุ่นสมัยใหม่แต่ก็เป็นแวมไพร์ในสมัยก่อนจึงทำให้บรรยากาศความโรแมนติกมีปนกันไประหว่างสมัยก่อนและสมัยใหม่
แต่นิยายเรื่องนี้ได้ผลตอบรับที่แย่ในหมู่ผู้ชายวัยรุ่นและผู้ใหญ่ชายหญิง เนื่องจากในหนังสือไม่มีหลักการสอนให้ผู้อ่านทำตามหรือให้คิดได้ มีแต่เรื่องความรักที่รุนแรงและการให้ความสำคัญกับคนรักมากกว่าพ่อแม่หลายเท่าตัว นอกจากนั้นยังกล่าวว่าเมเยอร์ยังเขียนแบบการชุนผ้าที่กล่าวถึงการมีเพศสัมพันธ์แบบอ้อม ๆ และทำให้ผู้อ่านตื่นเต้นว่าทั้งสองจะทำอะไรกันต่อไป นอกจากนั้นตัวหนังสือยังมีการสอดแทรกเรื่องความกระหายทางเพศ การให้ความสำคัญกับคนที่ตนรักมากเกินกว่าสิ่งใด และเรื่องการเอาชนะความตาย ทำให้หนังสือเล่มนี้ตกเป็นที่วิจารณ์ในทางลบอย่างมาก สตีเฟน คิงเป็นหนึ่งในผู้ต่อว่านิยายเล่มนี้อย่างรุนแรง คิงยังกล่าวอีกว่า
"เมเยอร์และเจ. เค. โรว์ลิ่งพยายามเขียนหนังสือให้เด็กวัยรุ่นชื่นชอบ แต่ทั้งคู่ต่างกันก็คือโรว์ลิ่งเป็นนักเขียนที่เก่งมาก เธอสามารถแทรกข้อคิดที่ดีไว้อย่างมากมายพร้อมกับความสนุกตื่นเต้น ส่วนเมเยอร์เธอเป็นนักเขียนที่ไม่ได้เรื่องเลย หนังสือของเธอมีการแฝงเรื่องการมีเพศสัมพันธ์ทางอ้อมและมีข้อคิดในทางแย่ ๆ อีกด้วย เช่น การให้ความสำคัญกับคนรักมากกว่าพ่อมากมายหลายเท่าตัว และการเอาชนะความตาย ซึ่งต่างกับโรว์ลิ่งที่พยายามให้รู้จักยอมรับความตาย"
สื่อต่าง ๆ

ทไวไลท์ได้นำไปดัดแปลงเป็นภาพยนตร์ในชื่อ แวมไพร์ ทไวไลท์ โดยบริษัทค่ายหนังซัมมิต เอนเตอร์เทนเมนต์ได้รายได้กว่า 200 ล้านเหรียญ ทำให้มีการวางแผนที่จะสร้างภาค 2 ต่อ
แหล่งข้อมูลอื่น

Twilight  Thailand Fan เก็บถาวร 2020-10-31 ที่ เวย์แบ็กแมชชีน
Stephenie Meyer's website
The Twilight Series's official website
Twilight Saga Wiki
โลมาหัวบาตรหลังเรียบ

| โลมาหัวบาตรหลังเรียบ |
| --- | --- |

โลมาหัวบาตรหลังเรียบที่พิพิธภัณฑ์สัตว์น้ำมิยะจิมะ ประเทศญี่ปุ่น

ขนาดเมื่อเทียบกับมนุษย์
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นย่อย:: Theria
อันดับ:: Artiodactyla
อันดับฐาน:: Cetacea
อนุอันดับ:: Odontoceti
วงศ์:: Phocoenidae
สกุล:: Neophocaena (Palmer, 1899)
สปีชีส์:: N.  phocaenoides
ชื่อทวินาม
Neophocaena phocaenoides (Cuvier, 1829)

ชนิดย่อย
  N. p. asiaeorientalis (Pilleri & Gihr, 1972)  N. p. phocaenoides (Cuvier, 1829)  N. p. sunameri Pilleri and Gihr, 1975 

แผนที่แสดงการกระจายพันธุ์
ชื่อพ้อง
  Delphinus phocaenoides Cuvier, 1829  Neophocaena asiaeorientalis (Pilleri & Gihr, 1972) 
โลมาหัวบาตรหลังเรียบ หรือ โลมาหัวบาตรไร้ครีบหลัง (อังกฤษ: Finless porpoise, จีน: 江猪, พินอิน: Jiāng zhū-หมูแม่น้ำ; ชื่อวิทยาศาสตร์: Neophocaena phocaenoides) เป็นสัตว์เลี้ยงลูกด้วยนมในอันดับสัตว์กีบคู่ (Artiodactyla) ใน อันดับฐานวาฬและโลมา (Cetacea) ขนาดเล็กชนิดหนึ่ง ในวงศ์พอร์พอยส์ (Phocoenidae)
จัดเป็นเพียงชนิดเดียวเท่านั้นที่อยู่ในสกุล Neophocaena แบ่งออกได้เป็น 3 ชนิดย่อย (ดูในตาราง) เป็นสัตว์ที่สืบทอดเผ่าพันธุ์มาจนถึงปัจจุบันแล้วประมาณ 20 ล้านปี
มีลักษณะทั่วไปคล้ายกับโลมาอิรวดี หรือ โลมาหัวบาตรมีครีบหลัง (Orcaella brevirostris) คือ มีส่วนหัวกลมหลิมเหมือนบาตรพระไม่มีจะงอยปาก แต่ส่วนหลังเรียบไม่มีครีบหลัง ครีบข้างค่อนข้างใหญ่ปลายแหลม  และลักษณะฟันในปากจะเป็นตุ่ม ไม่แหลมคม อันเป็นลักษณะเฉพาะของโลมาในวงศ์พอร์พอย์ ซึ่งทั่วโลกพบอยู่ 6 ชนิด ในประเทศไทยพบเพียงชนิดนี้ชนิดเดียว
มีขนาดโตเต็มที่ยาว 1.9 เมตร ลูกแรกเกิดยาว 70–80 เซนติเมตร
ในน่านน้ำไทยสามารถได้ทุกจังหวัดที่ติดกับทะเล โดยพบมากที่สุดในฝั่งอ่าวไทย คือ ทะเลแถบจังหวัดตราด และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เหมือนกับวาฬและโลมาชนิดอื่น ๆ
ในประเทศจีน โลมาหัวบาตรหลังเรียบ เป็นโลมาเพียง 1 ใน 2 ชนิด นอกจากโลมาแม่น้ำแยงซีเกียง (Lipotes vexillifer) หรือไป๋จี๋ ที่สามารถพบได้ในแม่น้ำแยงซีเกียง โดยมีชื่อเล่นจากชาวจีนว่า "หมูแม่น้ำ" หรือ"แพนด้าแม่น้ำ" เป็นสัตว์ที่อยู่ในฐานะหวั่นวิตกว่าจะสูญพันธุ์ เนื่องจากมลภาวะสภาพแวดล้อม จากการประเมินพบว่าปัจจุบันหลงเหลือเพียงพันกว่าตัวเท่านั้น ซึ่งทุกปีจะมีจำนวนลดลงอย่างรวดเร็วถึงร้อยละ 5–10 ต่อปี
อำเภอพญาเม็งราย

| อำเภอพญาเม็งราย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phaya Mengrai
คำขวัญ: ชื่อเป็นสง่า คุ้มพญาเด่น ร่มเย็นตาดควัน มิ่งขวัญปูล้าน
แผนที่จังหวัดเชียงราย เน้นอำเภอพญาเม็งราย
พิกัด: 19°50′54″N 100°9′12″E﻿ / ﻿19.84833°N 100.15333°E﻿ / 19.84833; 100.15333
ประเทศ:  ไทย
จังหวัด: เชียงราย
พื้นที่
 • ทั้งหมด: 620.0 ตร.กม. (239.4 ตร.ไมล์)
ประชากร (2564)
 • ทั้งหมด: 42,243 คน
 • ความหนาแน่น: 68.13 คน/ตร.กม. (176.5 คน/ตร.ไมล์)
รหัสไปรษณีย์ : 57290
รหัสภูมิศาสตร์: 5712
ที่ตั้งที่ว่าการ: ที่ว่าการอำเภอพญาเม็งราย ทางหลวงแผ่นดินหมายเลข 1152 ตำบลเม็งราย อำเภอพญาเม็งราย จังหวัดเชียงราย 57290
 ส่วนหนึ่งของสารานุกรมประเทศไทย
อำเภอพญาเม็งราย  (ไทยถิ่นเหนือ: ) เป็นอำเภอหนึ่งของจังหวัดเชียงราย แยกการปกครองออกมาจากอำเภอเทิง ชื่ออำเภอถูกตั้งขึ้นตามพระนามของพญามังราย หรือพญาเม็งราย พระมหากษัตริย์แห่งอาณาจักรล้านนา
ประวัติ

ตามตำนานเล่าขานสืบต่อกันมาว่า ครั้งหนึ่ง พญามังรายมหาราชเคยนำกองทัพจะไปตีเมืองผาแดง (อำเภอเชียงของ) พระองค์ได้ทรงหยุดพักไพร่พลบริเวณป่าละเมาะ ซึ่งเป็นเนินดินเตี้ยๆ เนื้อที่ประมาณ ๓ ไร่เศษ และได้เสด็จพักผ่อนเป็นการส่วนพระองค์ไป "ตั้งไก่ป่า" ที่สันกลางทุ่งนา และที่แห่งนี้ได้รับการบอกเล่าสืบๆ กันมาว่าเป็น "ซุ้มตั้งไก่พญาเม็งราย" หรือ "คุ้มพญาเม็งราย"
อำเภอพญาเม็งราย เดิมเป็นส่วนหนึ่งของอำเภอเทิง จังหวัดเชียงราย ต่อมาในปี พ.ศ. 2524 ได้มีประกาศกระทรวงมหาดไทย เรื่อง แบ่งท้องที่ตำบลแม่เปา ตำบลไม้ยา และตำบลแม่ต๋ำอำเภอเทิง จังหวัดเชียงราย ตั้งเป็นกิ่งอำเภอพญาเม็งราย และได้ยกฐานะเป็นอำเภอพญาเม็งราย ในปี พ.ศ. 2530
ที่ตั้งและอาณาเขต

อำเภอพญาเม็งรายตั้งอยู่ทางตอนกลาง ค่อนไปทางทิศตะวันออกของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอเวียงเชียงรุ้งและอำเภอเชียงของ
ทิศตะวันออก ติดต่อกับอำเภอขุนตาลและอำเภอเทิง
ทิศใต้ ติดต่อกับอำเภอเทิง
ทิศตะวันตก ติดต่อกับอำเภอเวียงชัย
การแบ่งเขตการปกครอง > การปกครองส่วนภูมิภาค

อำเภอพญาเม็งรายแบ่งเขตการปกครองย่อยออกเป็น 5 ตำบล 72 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนครัวเรือน | จำนวนประชากร |
| --- | --- | --- | --- | --- | --- | --- |
| 1. | แม่เปา |  | Mae Pao | 20 | 3,665 | 11,508 |
| 2. | แม่ต๋ำ |  | Mae Tam | 11 | 1,521 | 4,986 |
| 3. | ไม้ยา |  | Mai Ya | 18 | 3,358 | 10,873 |
| 4. | เม็งราย |  | Mengrai | 14 | 3,390 | 9,953 |
| 5. | ตาดควัน |  | Tat Khwan | 9 | 1,578 | 4,632 |